**Pejabat Daerah Lahad Datu** diwujudkan pada awal tahun 40-an dan jawatan Pegawai Daerah yang pertama disandang oleh seorang berbangsa Inggeris yang bernama G.W. White. Bermula pada tahun 60-an, jawatan Pegawai Daerah telah disandang oleh warganegara Malaysia yang berasal dari Sabah.

Pejabat Daerah Lahad Datu merupakan nadi pentadbiran daerah dan menjadi tumpuan setiap jabatan serta orang awam dalam menyelesaikan urusan perkhidmatan, pembangunan dan keselamatan.

Pejabat Daerah Lahad Datu adalah sebuah jabatan kerajaan Negeri yang memberikan perkhidmatan kepada penduduk Lahad Datu dan Tungku. Ia menyelaraskan kegiatan-kegiatan 21 buah jabatan/ agensi Kerajaan Negeri/ agensi berkanun dan 44 jabatan/ agensi Kerajaan Persekutuan/ agensi berkanun di peringkat daerah.

PDLDPegawai Daerah Lahad Datu adalah bertanggungjawab mengikut aliran kuasa (Lineally responsible) kepada Yang Berhormat Setiausaha kerajaan Negeri dan Setiausaha Tetap Kementerian Pembangunan Luar Bandar dan Keusahawanan Sabah dalam perkara pentadbiran pejabat, pengurusan personel, dan pengurusan projek-projek kecil pembangunan luar bandar. 

Beliau juga bertanggungjawab secara fungsi (Functionally responsible) kepada jabatan-jabatan/agensi-agensi lain di peringkat Negeri dalam berbagai bidang fungsi yang dijalankan di peringkat daerah yang merangkumi kawasan seluas 657,372 hektar dengan penduduk seramai lebih kurang 306,360 orang (Lahad Datu 226,360 orang & Tungku - 80,000 orang). Secara umumnya, Pejabat Daerah Lahad Datu terbahagi kepada beberapa unit iaitu Bahagian Pentadbiran, Kewangan dan Hasil, Bahagian Pembangunan dan Pentadbiran Luar Bandar dan Bahagian Hal Ehwal Anak Negeri. Pegawai Daerah dibantu oleh 2 orang Penolong Pegawai Daerah yang mana masing-masing mengetuai Bahagian Pentadbiran, Kewangan dan Hasil dan Bahagian Pembangunan dan Pentadbiran Luar Bandar. Pegawai Daerah juga dibantu oleh seorang Pembantu Tadbir Kanan di Pejabat Urusetia Kecil Tungku bagi menguruskan pentadbiran di daerah Tungku. Hal-ehwal Anak Negeri pula, di ketuai oleh oleh seorang Ketua Daerah.

Bangunan Pejabat Daerah ini turut menjadi bangunan pinjaman kepada beberapa organisasi lain iaitu Jabatan Perkhidmatan Kebajikan, RELA, JHEAINS, Jabatan Bendahari Negeri dan Jabatan Perkhidmatan Komputer Negeri yang turut berada di bawah kawalan Pejabat Daerah Lahad Datu.

Rujukan
-------

[]


| * l
* b
* s
 Lahad Datu |
| --- |
| Peristiwa | Serangan hendap Lahad Datu 1985 • Krisis pencerobohan Lahad Datu 2013 • Identiti Daerah Lahad Datu  |
| Kumpulan etnik | Bajau • Bugis • Cina • Idahan • Iranun • Jawa •  Melayu • Orang Cocos • Orang Sungai (Bagahak, Orang Sungai, Subpan) • Suluk • Tidong  |
| Mukim | Bandar • Dam • Felda Sahabat • Segama • Silabukan • Silam• Tambisan • Tungku  |
| Sub-Mukim | Bakapit • Mukim Fajar • Mukim Pulau Sakar • Sapagaya • Mukim Sabahan • Sandau • Tabanak• Tanjung Labian • Tengah Nipah • Ulu Segama • Ulu Tungku  |
| Daerah Kecil | Daerah Kecil Tungku  |
| Bandar dan Pekan | Bandar Lahad Datu (ibu daerah) • Bandar Sabahat • Bandar Cenderawasih  |
| Kawasan Parlimen | Lahad Datu  |
| Dewan Undangan Negeri | Segama • Silam • Tungku  |
| Pulau | Pulau Baik • Pulau Buang Diri • Pulau Emas • Pulau Evans • Pulau Batik Giam • Pulau Giong • Pulau Kalungan • Pulau Kalung Kalungan • Pulau Keramat Giung • Pulau Kulungan Kecil • Pulau Laila • Pulau Lumpur • Pulau Malampayau • Pulau Malampayau Anak • Pulau Nunuk • Pulau Pababag • Pulau Pababag Besar • Pulau Pak Karim • Pulau Pak Usop • Pulau Parapat • Pulau Pok-Pok • Pulau Saddle • Pulau Saga • Pulau Sakar • Pulau Silumpat • Pulau Tabawan • Pulau Tabun • Pulau Tambisan  |
| Tanjung dan Semenanjung | Semenanjung Dent • Semenanjung Darvel • Tanjung Tumunung Hallu • Tanjung Unsung • Tanjung Labian • |
| Teluk | Teluk Darvel • Teluk Tambak  |
| Sungai | Sungai Bole • Sungai Danum • Sungai Dewata • Sungai Kawag • Sungai Lawag Gibong • Sungai Sapagaya • Sungai Segama • Sungai Segangan • Sungai Silabukan • Sungai Telisai • Sungai Taliwas • Sungai Tungku  |